भाजपा द्वारा निकाली गई तिरंगा यात्रा के बाइक जुलूस में उड़ी यातायात नियमो की धज्जियां
तिरंगा यात्रा में कार्यकर्ता बगैर हेलमेट के ही बाइक जुलूस में रहे शामिल
सोनभद्र। आजादी के अमृत महोत्सव पर हर घर तिरंगा अभियान के तहत भाजपा जिला कार्यालय से जिलाध्यक्ष अजीत चौबे के नेतृत्व में तिरंगा यात्रा निकाली गई। यह तिरंगा यात्रा बाईक जुलूस के रूप में पूरे सोनभद्र नगर का भारत माता की जय के साथ देश भक्ति गीतों पर सिविल लाइन रोड, हाईडिल कॉलोनी रोड, पन्नूगंज रोड, मेन मार्केट, धर्मशाला चौक, बाईपास रोड, चंडी तिराहा मेन चौक होते हुए स्वर्ण जयन्ती चौक पर पहुच कर भारत माता का आरती पूजन किया गया।
वही आज जनपद के 8 मण्डलों में अलग अलग स्थानों से तिरंगा यात्रा निकाली गयी। जिसमे गौरीशंकर, शाहगंज, चुर्क, मधुपुर, नगवां, डाला, म्योरपुर मण्डलों में तिरंगा यात्रा भारतीय जनता पार्टी के कार्यकर्ताओं द्वारा तिरंगा यात्रा निकाल कर जनजागरण किया गया।
इस मौके पर भाजपा जिलाध्यक्ष अजीत चौबे, सदर विधायक भूपेश चौबे, घोरावल विधायक अनिल मौर्य, नगर पालिका के पूर्व चेयरमैन विजय कुमार जैन, जिला महामंत्री रामसुन्दर निषाद, कृष्ण मुरारी गुप्ता ब्लाक प्रमुख अजीत रावत भाजपा के पूर्व जिला अध्यक्ष धर्मवीर तिवारी, जिला उपाध्यक्ष ओमप्रकाश दूबे, संतोष शुक्ला, राजनारायण तिवारी, नगर अध्यक्ष बलराम सोनी, राकेश मेहता, अनूप तिवारी, विनय श्रीवास्तव, रजनीश रघुवंशी, अनुपम त्रिपाठी, पप्पू दूबे, दिलीप चौबे, पुष्पा सिंह, संजय जायसवाल समेत सैकड़ों भाजपा कार्यकर्ता शामिल रहे।
bho_Deva bho_Deva bho_Deva awa_Deva bho_Deva